open-index/open-wikipedia-markdown huggingface dataset:
Alexander Pope

**Aleksanderis Poupas** (*Alexander Pope*, 1688 m. gegužės 21 d. – 1744 m. gegužės 30 d.) – Anglijos poetas satyrikas, vertėjas, klasicizmo teoretikas.

## Biografija
Gimė Londone, turtingo drobės pirklio kataliko šeimoje. Mokėsi keliose katalikų mokyklose, namuose. Dėl to, kad nebuvo protestantas, universitete studijuoti negalėjo. Talentingą jaunuolį anksti ėmė globoti įtakingi rašytojai; draugavo su Džozefu Adisonu, Džonatanu Sviftu ir kitais Rašeivų klubo (*Scriblerus Club*) nariais. Buvo prastos sveikatos, žemo ūgio.

Išvertęs Homero „Iliadą“ ir „Odisėją“ praturtėjo. 1717 m. persikėlė gyventi į vilą Tvikenhame, prie Temzės. Ten leido laiką su draugais, kūrė, veisė sodus.

## Kūryba

Aleksanderis Poupas parašė antikos ir renesanso pastoralinės poezijos sekimų („Pastoralės“ / *Pastorals*, 1709 m.). Išgarsėjo poemomis „Pavogta garbana“ (*The Rape of the Lock*, 1712–1714 m.), „Dunsiada“ (*The Dunciad*, 4 knygos, 1728–1743 m.) – herojinių poemų parodijomis, kuriose satyriškai vaizdavo anglų turtingąją visuomenę, kritikavo ją pamiršus žmogiškąsias vertybes, teigė aktyvią poeto poziciją, kad pakeistų visuomenę. Kūrinyje „Horacijaus imitacijos“ (*Imitations of Horace*, 1733–1738 m.) pateikiami Horacijaus laiškų, satyrų ir odžių vertimai bei adaptacijos, parašytos virtuoziškais, pašnekesį primenančiais dvieiliais; ištobulino herojinį dvieilį.

Taip pat parašė filosofinių, etinių poemų – „Esė apie žmogų“ (*An Essay on Man*, 4 t. 1733–1734 m.), „Laiškai įvairiems asmenims, etiniai laiškai, arba Moralinės esė“ (*Epistles to Various Persons, Ethic Epistles, or Moral Essays*, 1731–1735 m.). Jose gausu aforizmų, iš kurių ne vienas pateko į šnekamąją anglų kalbą. Eiliuotoje „Esė apie kritiką“ (*An Essay on Criticism*, 1711 m.) išdėstė klasicizmo estetines doktrinas.

Aleksanderis Poupas taip pat išvertė Homero epus „Iliadą“ (*The Iliad*, 6 t. 1715–1720 m.) ir „Odisėją“ (*Odyssey*, 5 t. 1725–1726 m.), Horacijaus satyras. Išleido Šekspyro raštus (*The Works of Shakespeare*, 1725 m.).

Aleksanderio Poupo kūriniams būdingas klasicistinis aiškumas, epigramiška kalba, gausu aforizmų, aštri ironija, satyra.

## Šaltiniai
Eagles

**„Eagles“** – iš JAV kilusi roko grupė, įkurta 1971 m. Los Angeles'e, Kalifornijoje. Laikoma viena įtakingiausių roko eros reiškinių. Taip pat ji yra komerciškai viena sėkmingiausių bei gerai vertinama kritikų, pardavusi apie 100 mln. savo įrašų kopijų visame pasaulyje. 2004 m. žurnalas „Rolling Stone“ skyrė jai 75-tą vietą geriausių visų laikų atlikėjų 100-tuke.

## Nariai
;Dabartiniai grupės nariai 
* Don Henley – būgnai ir gitara  
* Joe Walsh – gitara ir klavišiniai  
* Timothy B. Schmit – bosas  
;Buvę grupės nariai 
* Glenn Frey – gitara ir klavišiniai  
* Bernie Leadon – gitara ir bandža  
* Randy Meisner – bosas  
* Don Felder – gitara 

## Diskografija
### Albumai
* *[[Eagles (albumas)|Eagles]]* (1972)
* *[[Desperado (albumas)|Desperado]]* (1973)
* *[[On the Border]]* (1974)
* *[[One of These Nights]]* (1975)
* *[[Hotel California]]* (1976)
* *[[The Long Run]]* (1979)
* *[[Long Road Out of Eden]]* (2007)

## Nuorodos
* Oficiali Eagles svetainė
*
Al-Murooj

**al Murūjaus sporto klubas** arba **„Al-Murooj SC“** () – Libijos sporto klubas iš al Mardžo (*Al Marǧ*). Sporto klubas turi įvairių sporto šakų (futbolo, futzalo, rankinio, krepšinio, tinklinio) komandas. Šis straipsnis apie klubo futbolo ekipą, rungtyniavusią aukščiausioje šalies lygoje.

## Istorija
Klubo ištakos siekia 1959 m. 2022–2023 m. sezone žaidė Pirmame divizione (II) ir tapo trečiosios grupės nugalėtojais. Sėkmingai įveikę atkrintamųjų rungtynių ciklą, pateko į stipriausią šalies lygą. Nuo 2023–2024 m. sezono rungtyniavo aukščiausioje lygoje. Debiutantai savo grupėje užėmė devintą vietą tarp dešimties dalyvių.

## Pasiekimai
; Aukščiausioji lyga
:  **Čempionai (0)**:
; Libijos futbolo taurė 
:  **Nugalėtojai (0)**:

## Sezonai

## Apranga
; Sportinės aprangos pokyčiai.
* Namuose rungtyniauja tradicine apranga. 

## Spalvinė gama

## Garsesni žaidėjai
; Futbolininkai atstovavę Libijos nacionalinei rinktinei
*  Mohamed Al-Ghanodi, puolėjas;

; Užsieniečiai
*  Jacques Bessan, puolėjas;
*  Claude Singone, saugas;
*  Julfin Ondongo, gynėjas;

## Išnašos

## Nuorodos
* SOCCERWAY
* FLASHSCORE
* Transfermarkt
* Globalsportsarchive
Al-Shat SC

**Al-Shat SC** () – Libijos sporto klubas iš Tripolio, turintis įvairių sporto šakų (futbolo, futzalo, rankinio, krepšinio, tinklinio) komandas. Šis straipsnis apie klubo futbolo ekipą, rungtyniavusią aukščiausioje šalies lygoje.

## Istorija
Klubo ištakos siekia 1980 m. 1995–1996 m. sezone tapo šalies čempionais. 1998 m. iškovojo šalies futbolo taurę.

2021–2022 m. sezone rungtyniavo aukščiausioje šalies lygoje. Vakarų zonoje užėmė paskutinę vietą ir iškrito į žemesnį divizioną.

## Pasiekimai
;  Premjer lyga
*  **Čempionai (1):** 1995–1996 m.

;  Libijos futbolo taurė
*  **Nugalėtojai (1):** 1997–1998 m.

;  Libijos Supertaurė
*  **Nugalėtojai (0):**

## Sezonai

## Spalvinė gama

## Apranga
; Sportinės aprangos pokyčiai.
* Namuose rungtyniauja tradicine apranga. 

## Garsesni žaidėjai
; Futbolininkai atstovavę Libijos nacionalinei rinktinei
*  Mohamed Al-Qadi, puolėjas;

; Užsieniečiai
* 

## Išnašos

## Nuorodos
* SOCCERWAY
* FLASHSCORE
* Globalsportsarchive
Eagles (albumas)

**Eagles** („ereliai“) – debiutinis amerikiečių roko grupės „Eagles“ albumas, išleistas 1972 m. birželio 17 d. „Rolling Stone“ 2012 m. sausį albumą išrinko į 500 visų laikų geriausių albumų sąrašą. Hitais tapo singlai „Take it Easy“, „Witchy Woman“ bei „Peaceful Easy Feeling“.

## Dainos

## Išnašos
Pabūdupiai

**Pabūdupiai** (, nuo 1938 m. *Finkenhagen*), **Kuršiai** (*Kurschen*) – buvęs kaimas Rytų Prūsijoje, Ragainės, nuo 1922 m. – Tilžės-Ragainės apskrityje, dabartinės Kaliningrado srities šiaurės rytinėje dalyje, 17 km į vakarus nuo Lazdynų ir 15 km į pietryčius nuo Ragainės.

## Istorija

1785 m. Pabūdupiai (*Papuduppen*) buvo Leskaminio domenų valsčiaus karališkasis valstiečių kaimas su 6 ugniakurais (gyvenamaisiais pastatais), 1823 m. (*Pappuduppen*) – 6 sodybų kaimas su 36 gyventojais, 1847 m. – 7 sodybų kaimas su 50 gyventojų. Tikintieji priklausė Būdviečių evangelikų liuteronų parapijai. 1818 m. po administracinių reformų kaimas priskirtas Ragainės apskričiai, 1874 m. pateko į apskrityje suformuotą Kakšių valsčių, 1909–1945 m. buvo Būdviečių valsčiaus sudėtyje. 1905 m. Pabūdupiuose buvo 17 sodybų, gyveno 118 žmonių, iš jų 23 lietuviai (19,5 %); kaimas valdė 220 ha žemės. 1929 m. prie Pabūdupių prijungti gretimi Aukštkalnių ir Bėginių kaimai.

Kaime 1869 m. gimė Mažosios Lietuvos visuomenės veikėjas, politikas Jonas Vanagaitis. Jo atsiminimais, tuo metu Pabūdupiuose gyvenę 11 lietuvių ūkininkų šeimų ir viena vokiečių. Kaime buvusi pradžios mokykla, kurią lankę beveik vien lietuvių vaikai – iš Pabūdupių ir gretimų kaimų: Aukštkalnių, Eglininkų, Širvučių, Bėginių, Dundulių, Pietkalnių. Mokytojas buvęs lietuvis, pamokos daugiausia vykdavusios lietuviškai, tačiau vis didėjęs spaudimas vaikus mokyti vokiškai. Apie 1879 m. atsiųstas mokytojas vokietis, nuo to laiko mokykloje, nepaisant lietuvių tėvų prašymų, mokyta tik vokiškai.

Antrojo pasaulinio karo pabaigoje vietiniams gyventojams pasitraukus į Vokietijos gilumą, kaimas ištuštėjo, po karo ar vėliau sovietmečiu išnyko.

## Gyventojai

* 1933 ir 1939 m. duomenys kartu su Aukštkalniais ir Bėginiais.

## Šaltiniai
Talking Heads

**Talking Heads** – iš JAV kilusi roko grupė, įkurta 1975 m. Niujorke. Laikoma viena įtakingiausių roko grupių. „Talking Heads“, apibūdinama kaip „viena iš labiausiai kritikų pripažintų devintojo dešimtmečio grupių“. Atlikėjai savo kūryboje jungė pankroko, meninio roko, fanko ir pasaulio muzikos elementus.

## Nariai
* David Byrne (vokalas, gitara)
* Chris Frantz (būgnai)
* Tina Weymouth (bosas)
* Jerry Harrison (klavišiniai, gitara)

## Diskogrāfija

### Albumai
* Talking Heads: 77 (1977)
* More Songs About Buildings and Food (1978)
* Fear of Music (1979)
* Remain in Light (1980)
* Speaking in Tongues (1983)
* Little Creatures (1985)
* True Stories (1986)
* Naked (1988)

## Šaltiniai

## Nuorodos

*
Bėginiai

**Bėginiai** (, nuo 1938 m. *Behnen*) – buvęs kaimas Rytų Prūsijoje, Ragainės, nuo 1922 m. – Tilžės-Ragainės apskrityje, dabartinės Kaliningrado srities šiaurės rytinėje dalyje, 18 km į vakarus nuo Lazdynų ir 15 km į pietryčius nuo Ragainės.

## Istorija

Vietovardis kilęs iš retos pavardės *Bėginia*, *Bėgas*.

1736 m. Bėginiuose (*Beegenen*) gyveno 2 vokiečių ir 3 lietuvių valstiečių šeimos. 1785 m. Bėginiai buvo Leskaminio domenų valsčiaus karališkasis valstiečių kaimas su 7 ugniakurais (gyvenamaisiais pastatais), 1821 m. (*Begehnen*) – Leskaminio valsčiaus valstiečių kaimas su 54 gyventojais, 1846 m. – 10 sodybų kaimas su 80 gyventojų. Tikintieji priklausė Būdviečių evangelikų liuteronų parapijai. 1818 m. po administracinių reformų kaimas priskirtas Ragainės apskričiai, 1874 m. pateko į apskrityje suformuotą Kakšių valsčių, 1909–1945 m. buvo Būdviečių valsčiaus sudėtyje. 1905 m. Bėginiuose buvo 13 sodybų, gyveno 84 žmonės, iš jų 12 lietuvių (15,5 %); kaimas valdė 201 ha žemės. 1929 m. prijungti prie Pabūdupių. Po Antrojo pasaulinio karo ar vėliau sovietmečiu išnyko.

## Gyventojai

## Šaltiniai
Vezulis

**Vezulis** () – miestas rytinėje Prancūzijoje, Burgundijos-Franš Kontė regione, 50 km į šiaurės rytus nuo Bezansono; Aukštutinės Sonos departamento centras. Įsikūręs prie Diuržono upės, La Moto kalvos (384 m) papėdėje. Praeina Paryžiaus–Belforo–Bazelio geležinkelis ir plentas. Vystoma automobilių, tekstilės, maisto (sūrių) pramonė. Galvijų ir kitos žemės ūkio produkcijos prekybos centras.

Vezulyje vyksta kasmetinis tarptautinis kino festivalis (nuo 1995 m.). Veikia viešoji biblioteka (įkurta 1771 m.), Žoržo Garė meno muziejus. Yra Šv. Jurgio bažnyčia (1735–1745 m.), buvęs uršuliečių vienuolynas (XVII a.), La Moto kalvos Švč. Marijos koplyčia (1857 m., lankoma piligrimų).

## Istorija
Vezulis rašytiniuose šaltiniuose minimas nuo 899 m. Miestas smarkiai nukentėjo XVI a. pab., per religinius karus, ir XVII a., per Trisdešimties metų karą. Nuo 1678 m. priklauso Prancūzijai.

## Šaltiniai
Talking Heads: 77

**Talking Heads: 77** – debiutinis amerikiečių roko grupės Talking Heads albumas, išleistas 1977 m. rugsėjo 16 d. „Rolling Stone“ 2003 m. sausį albumą išrinko į 500 visų laikų geriausių albumų sąrašą. Singlas „Psycho Killer“ pasiekė 92 vietą „Billboard Hot 100“.

## Dainos
Visus kūrinius parašė David Byrne, išskyrus „Psycho Killer“,kurį jis parašė kartu su Chris Frantz ir Tina Weymouth.

## Išnašos
Fear of Music

**Fear of Music** – trečiasis amerikiečių roko grupės Talking Heads albumas, išleistas 1979 m. rugpjūčio 3 d. Šis albumas susilaukė komercinio pasisekimo, Billboard 200 albumų sąraše buvo pakilęs iki 21 vietos. Hitais tapo singlai „Life During Wartime“, „I Zimbra“ ir „Cities“.

## Dainos
More Songs About Buildings and Food

**More Songs About Buildings and Food**– antrasis amerikiečių roko grupės Talking Heads albumas, išleistas 1978 m. liepos 14 d. Šis albumas susilaukė kritiškas ir komercinio pasisekimo, Billboard 200 albumų sąraše buvo pakilęs iki 29 vietos. „Rolling Stone“ 2003 m. sausį albumą išrinko į 500 visų laikų geriausių albumų sąrašą.

## Dainos

## Išnašos
Gajus Valerijus Katulas

**Gajus Valerijus Katulas** (, ~84–54 m. pr. m. e.) – romėnų poetas. Vienas žymiausių antikos poetų, padaręs didelę įtaką romėnų, vėliau ir Europos literatūrai.

## Biografija
Kilęs iš Veronos. Gimė žirgininkų šeimoje. Būdamas aštuoniuolikos atvyko į Romą ir įsitraukė į neoterikų būrelį. Apie jo gyvenimą žinoma mažai. Pasak Ovidijaus, Katulas miręs jaunas, apie 30 metų. Cicerono, Pompėjaus ir Cezario amžininkas. Pasak Šv. Jeronimo, Katulas turėjęs žemių Sirmijuje, prie Gardos ežero, bet gyvenęs daugiausia viloje Romos priemiestyje Tibure. Svetonijus pasakoja, kad Katulo tėvas bičiuliavęsis su Cezariu, tačiau Katulas nevengė pajuokti ne tik Cezario, bet ir Pompėjaus.

## Kūryba
Išliko 116 eilėraščių rinkinys, jame išskiriami 3 skyriai. Pirmąjį sudaro trumpi įvairiais metrais (daugiausia jambais) parašyti eilėraščiai, antrąjį – ilgesni, daugiausia hegzametru ar eleginiu distichu sukurti epitalamijai vestuvių proga, epilijai apie Kibelės kultui atsidavusį jaunuolį, apie Pelėjo ir Tetidės vestuves, apie Berenikės kasą (sekimas Kalimachu), rauda dėl brolio mirties, elegijos elementų turintis laiškas draugui, kuriame sielvartas dėl brolio mirties derinamas su meilės motyvu, trečiąjį – eleginiu distichu parašyti trumpi eilėraščiai. Trumpuose eilėraščiuose atsispindi nuoširdūs jausmai išvydus seną laivą, grįžus į išsiilgtą savo dvarą, vertinant kitų kūrybą, aplankius brolio kapą tolimame krašte, sustabdžius kelionės ar gyvenimo džiaugsmo kupinas akimirkas, jaučiant tvirtybės teikiančią draugystę ar skausmą dėl draugų išdavystės. Meilės eilėraščiuose Katulas reiškia ir erotiką, ir pagarbą ar švelnų prieraišumą mylimajai (Klodijai), taip pat begalinį sielvartą dėl jos neištikimybės.

Gajus Valerijus Katulas parašė daug trumpų satyrinių eilėraščių – jiems būdingas sarkazmas ir piktas tyčiojimasis. Lyriniai ir satyriniai kūriniai nesudaro ciklų, jie pagal romėnų poezijos rinkiniams būdingą įvairovės (*variatio*) principą išmėtyti pirmojoje ir trečiojoje rinkinio dalyse.

## Šaltiniai
Remain in Light

**Remain in Light** – ketvirtas amerikiečių roko grupės Talking Heads albumas, išleistas 1980 m. spalio 8 d. „Remain in Light“ sulaukė didelio kritikų pripažinimo dėl garsinių eksperimentų, ritminių naujovių ir skirtingų žanrų sujungimo į vientisą visumą. Šis albumas susilaukė komercinio pasisekimo, Billboard 200 albumų sąraše buvo pakilęs iki 19 vietos. 

„Rolling Stone“ 2003 m. sausį albumą išrinko į 500 visų laikų geriausių albumų sąrašą. 2017 m. Kongreso biblioteka pripažino albumą „kultūriniu, istoriniu ar estetiniu požiūriu reikšmingu“ ir atrinko jį saugoti Nacionaliniame įrašų registre.

## Dainos
Visas dainas parašė grupės nariai ir Brian Eno.

## Išnašos
Pearl S. Buck

**Perlė Sidenstrikė Bak** (*Pearl Comfort Sydenstricker Buck*; 1892 m. birželio 26 d. – 1973 m. kovo 6 d.) – JAV rašytoja, nemažą gyvenimo laiką praleidusi Kinijoje. Geriausiai žinoma už romaną „Geroji žemė“ (*The Good Earth*, 1931 ir 1932 m. tapusį perkamiausiu romanu JAV ir 1932 m. pelniusį Pulicerio premiją. 1938 m. Bak tapo pirmąja amerikiete moterimi, laimėjusia Nobelio literatūros premiją „už turtingus ir tikroviškus valstiečių gyvenimo Kinijoje aprašymus“ ir už jos „šedevrus“ – dvi savo tėvų misionierių memuarines biografijas.

Bak gimė Vakarų Virdžinijoje, tačiau 1892 m. spalį jos tėvai vos 4 mėnesių sulaukusį kūdikį išsivežė į Kiniją. Būdama misionierių dukra, o vėliau ir pati tapusi misioniere, Bak iki 1934 m. didžiąją savo gyvenimo dalį praleido Džendziange su tėvais ir Nankinge su savo pirmuoju vyru. Su tėvais leisdavo vasaras viloje Kulinge, Lušane, Dziudziange, ir būtent šios kasmetinės piligriminės kelionės metu jauna mergina nusprendė tapti rašytoja. Ji baigė Randolph-Macon moterų koledžą Linčburge (Virdžinijoje), tada grįžo į Kiniją. 1914–1932 m., ištekėjusi už Džono Losingo Bako, darbavosi kaip presbiterionų misionierė, tačiau vėliau suabejojo užsienio misijų reikalingumu. Jos požiūris tapo vertinamas prieštaringai per teologinius ginčus tarp fundamentalistų ir modernistų, dėl ko ji atsistatydino. 1935 m. grįžusi į JAV ištekėjo už leidėjo Ričardo Dž. Volšo ir toliau daug rašė. Tapo aktyviste ir žymia moterų teisių ir rasinės lygybės gynėja, daug rašė apie Kinijos ir apskritai Azijos kultūras. Dalis kūrinių išversti į lietuvių kalbą.

## Bibliografija
Parašė romanų, novelių, knygų vaikams, tėvų biografijas, švietėjiškų veikalų, kurių garsiausi:
* „Rytų vėjas, Vakarų vėjas“ (1930 m., , vertimas į lietuvių k. 1938 m.),
* „Geroji žemė (1931 m.,  1931, pelnyta Pulitzerio premija 1932 m., vertimai į lietuvių k. 1935–1937 m.),
* „Sūnūs“ (1932 m., , vertimas į lietuvių k. 1937–1938 m.),
* „Jaunasis revoliucionierius“ (1932 m., , vertimas į lietuvių k. 1939 m.),
* „Pirmoji žmona“ (1933 m., , vertimas į lietuvių k. 1939 m.),
* „Motina“ (1934 m., , vertimas į lietuvių k. 1938 m.),
* „Padalinti namai“ (1935 m., , vertimas į lietuvių k. 1941 m.),
* „Moterų paviljonas“ (1946 m., ),
* „Įsakyk rytui“ (1959 m., ).

Lietuvių k. taip pat išleisti romanai „Patriotas“ (1939 m.) ir „Senosios pilies vaiduoklis“ (1997 m.).

## Šaltiniai
Harper Lee

**Harper Nelė Li** (; 1926 m. balandžio 28 d. – 2016 m. vasario 19 d.) – JAV rašytoja. Labiausiai žinoma dėl savo romano „Nežudyk strazdo giesmininko“ (1960 m.). Pulicerio premijos (1961) bei Alabamos moterų šlovės salės (2019, po mirties) laureatė. Kai kurie jos kūriniai yra išversti į lietuvių kalbą.

## Biografija
H. Li gimė 1926 m. balandžio 28 d.  Monrovilio miestelyje pietvakarių Alabamoje, JAV. Tėvas – Amasa Li (1880–1962) – politikas ir teisininkas, motina – Frances Li. Ji buvo jauniausias vaikas šeimoje (iš viso buvo 4 vaikai). Turėjo brolį Edviną Li (1920–1951) bei seseris Alisą Li (1911–2014) ir Luizę Li (1916–2009). Vaikystėje draugavo su garsiu amerikiečių rašytoju Trumanu Kapote – jis buvo jos klasiokas bei kaimynas.

1931 m. balandį, kai H. Li buvo penkeri metai, nedideliame Skotsboro miestelyje (Alabama) vyko pirmieji teismo procesai dėl dviejų baltųjų moterų išprievartavimo, kurį, kaip įtariama, įvykdė devyni jauni juodaodžiai vyrai. Kaltinamiesiems, kurie buvo beveik nulinčiuoti dar prieš prasidedant teismo procesui, advokatas buvo suteiktas tik jam prasidėjus. Nepaisant medicininės ekspertizės, kurioje buvo teigiama, kad moterys nebuvo išprievartautos, žiuri, kurioje buvo tik baltaodžiai, pripažino kaltais ir nuteisė mirties bausme visus vyrus, išskyrus jauniausiąjį, kuriam buvo 13 metų. Šis įvykis padarė didžiulį įspūdį rašytojai, po daugelio metų, remdamasi įvykiu, parašė savo garsiausią romaną.

1945–1949 m. studijavo teisę Alabamos universitete. 1950 m. dirbo Niujorko avialinijų bendrovėje, o vėliau pradėjo rašyti. Gyveno kukliai nedideliame bute Niujorke. Parašiusi keletą apsakymų, 1956 m. lapkritį H. Li susirado literatūros agentą. Tų pačių metų gruodžio mėn. jos draugai apmokėjo rašytojai vienerių metų atostogas, kad Harper turėtų daugiau laisvalaikio rašymui. 1959 m. vasarą H. Li baigė rašyti knygą „Nežudyk strazdo giesmininko“. Romanas buvo išleistas 1960 m. liepos 11 d. ir tapo bestseleriu. Manoma, kad romano sėkmę lėmė tai, kad jis buvo išleistas Afroamerikiečių pilietinių teisių judėjimo metu.

H. Li mirė miegodama 2016 m. vasario 19 d. rytą. Iki pat mirties ji gyveno savo gimtajame mieste. Rašytoja niekada nebuvo ištekėjusi ir neturėjo vaikų.

## Apdovanojimai
* Pulicerio premija (1961)
* Prezidento laisvės medalis (2007)
* Nacionalinis menų medalis (2010)
* Alabamos moterų šlovės salė (2019)

## Šaltiniai
Speaking in Tongues

**Speaking in Tongues** – penktoji amerikiečių roko grupės Talking Heads albumas, išleistas 1983 m. birželio 1 d. Šis albumas susilaukė komercinio pasisekimo, Billboard 200 albumų sąraše buvo pakilęs iki 15 vietos. Hitais tapo singlai „Burning Down the House“, „This Must Be the Place (Naive Melody)“ ir „Swamp“.

## Dainos
Visas dainas parašė grupės nariai.

## Išnašos
Amandas Urkis

**Amandas Urkis** (g. ) – Lietuvos krepšininkas, žaidžiantis LKL lygoje besivaržančioje Mažeikių „M Basket“ komandoje. 

## Karjera
2015 m. pradėjo rungtyniauti Kauno r. „Omega“ ekipoje RKL lygoje. 2018 m. jis išvyko į JAV ir įstojo į Kentukio Veslio koledžą, kur taip pat žaidė vyrų krepšinio komandoje. 2020 m. grįžo rungtyniauti į Lietuvą, kur prisijungė prie Vytauto Didžiojo universiteto krepšinio komandos.

2021 m. jis pasirašė sutartį su Kauno r. „Atletas“ klubu ir pirmą kartą rungtyniavo antroje pagal pajėgumą šalies lygoje – NKL. Kitą sezoną išvyko į Vilkaviškio „Perlą“.

2023 m. rugsėjį Urkis pasirašė kontraktą su Gargždų „Gargždais“ ir debiutavo stipriausioje šalies lygoje LKL. 2024 m. vasarį „Gargždai“ bankrutavo, tačiau Urkis iškart pasirašė sutartį su NKL ekipa Palangos „Olimpas“.

2024 m. rugsėjį Mažeikių „M Basket“ paskelbė, kad jų gretas papildė Amandas Urkis.

## Išnašos

## Nuorodos

* Amando Urkio profilis „BasketNews“
* Amando Urkio profilis „LKL.lt“
* Amando Urkio profilis „NKLyga.lt“
* Amando Urkio profilis „Proballers“
A. J. English

**A. J. English** gali reikšti:

* A. J. English (*Albert James English III*, g. ) – amerikiečių krepšininkas, žaidžiantis įžaidėjo pozicijoje;
* A. J. English (*Albert Jay English*, g. ) – buvęs amerikiečių krepšininkas, žaidęs atakuojančio gynėjo pozicijoje.
A. J. English (1992)

**Albertas Džeimsas „Ei Džei“ Inglišas III** (, g. ) – JAV krepšininkas. Buvusio NBA žaidėjo A. J. English sūnus.

## Karjera
2012–2016 m. mokėsi Ajonos universitete, kur atstovavo universitetui Ajonos „Gaels“ komandoje.

2016 m. liepos 20 d. Inglišas pasirašė savo pirmąją profesionalią sutartį su Italijos komanda Brindizio „Enel“. Tais pačiais metais jis paliko komandą ir prisijungė prie Frankfurto „Fraport Skyliners“.

Vėliau rungtyniavo įvairiose Prancūzijos, Graikijos, Lenkijos ir Vokietijos komandose.

2022 m. spalį žaidė Irako komandoje „Dijlah University Sports Club“ 2022 m. Arabų klubų krepšinio čempionate.

2024 m. vasario mėn. prisijungė prie Lenkijos krepšinio lygos Zeliona Guros „Zastal“ klubo.

2024 m. rugsėjį Inglišas prisijungė prie Mažeikių „M Basket“ ir rugsėjo 29 d. debiutavo LKL lygoje prieš Šiaulių „Šiaulius“, tačiau jo pelnytų 33 taškų pergalei neužteko.

## Išnašos

## Nuorodos

* A. J. English profilis „BasketNews“
* A. J. English profilis „LKL.lt“
* A. J. English profilis „Proballers“
Komeringų kalba

**Komeringų kalba** (*Basa Kumoring*) – austroneziečių kalbų šeimos, malajų-polineziečių pogrupio kalba, vartojama komeringų etninės grupės (artimi lampungams), gyvenančios Indonezijoje, Sumatros saloje. Kalbančiųjų skaičius – apie 470 tūkst. žmonių (2000 m.). Komeringų kalba vartojama Lampungo ir Pietų Sumatros provincijose, palei Komeringo upę. Daugiausia ši kalba paplitusi Pietų Sumatros provincijos Pietų Ogan Komering Ulu, Rytų Ogan Komering Ulu, Ogan Komering Ulu ir Ogan Komering Iliro regencijose.

Neretai laikoma lampungų kalbos tarme. Dabar užrašoma daugiausia lotyniškais rašmenimis, vietomis naudojami arabiškos kilmės džavi rašmenys, bei istorinės lampungų bei komeringų rašto sistemos.

Išskiriamos šios komeringų tarmės: aukštupio komeringų, žemupio komeringų, komeringų, kaju agung asli ir kaju agung.

## Šaltiniai
Važinėjimas dviračiu

**Važiavimas dviračiu** – keliavimas dviračiu ar kitokiu keliaračiu. Terminas apima įvairių žmogaus minamų transporto priemonių, tokių kaip balansiniai dviratukai, vienaračiai, triračiai ir keturračiai, naudojimą. Dviračiu važinėjama visame pasaulyje, – jis naudojamas kaip transporto priemonė, aktyviam poilsiui, fiziniams pratimams ir sportinėms varžyboms.

Dviratininkai, pėstieji ir vairuotojai neretai kelia skirtingus reikalavimus dėl miesto infrastruktūros. Kai kuriose įstatyminėse bazėse pirmenybė teikiama motorizuotoms transporto priemonėms, pvz., nustatant vienpusio eismo gatvių sistemas, laisvus posūkius sukti į dešinę, didelio pralaidumo žiedines sankryžas ir nuovažas. Kitose šalyse prioritetizuojami dviratininkai, skatinant persėsti ant dviračių taikant įvairias eismo ribojimo priemones, kad būtų apribotas motorizuotų transporto priemonių eismas. Taip pat tiesiami dviračių takai ir dviračių trasos. Dviračių transporto infrastruktūros įrengimas įvairiuose miestuose ir šalyse labai skiriasi, ypač dėl to, kad dviračiais beveik vien tik važinėjama gatvėse, o kompiuterinės regos ir gatvių vaizdų kūrimo technologijos suteikė daug galimybių įvertinti dviratininkams skirtą infrastruktūrą.

Paradoksalu, tačiau daugelyje besivystančiųjų šalių dviračiai tampa mažiau populiarūs, nes šiuos keičia motorinės transporto (motociklai ir automobiliai), o daugelyje išsivysčiusių šalių dviračių naudotojų skaičius auga.

## Poveikis sveikatai
Važinėjimas dviračiu teikia įvairios naudos sveikatais, mažina vėžio, širdies ligų ir diabeto riziką, kurią sukelia sėslus gyvenimo būdas. Važiavimas dviračiais stacionariais dviračiais taip pat buvo naudojamas kaip apatinių galūnių traumų reabilitacijos dalis, ypač po klubo operacijos. Asmenys, kurie reguliariai važinėja dviračiu, taip pat pranešė apie psichikos sveikatos pagerėjimą, įskaitant mažiau jaučiamą stresą ir didesnį gyvybingumą.

Važiavimo dviračiu nauda sveikatai nusveria riziką, lyginant važiavimą dviračiu su sėdimu gyvenimo būdu. Nyderlanduose atliktas tyrimas parodė, kad važiavimas dviračiu gali pailginti gyvenimo trukmę iki 14 mėnesių, kai tuo tarpu rizika sutrumpinanti gyvenimo trukmę lygi 40 dienų ar mažiau. Nustatyta, kad mirtingumo sumažėjimas yra tiesiogiai susijęs su vidutiniu laiku, praleistu važinėjant dviračiu, o tai sudaro apie 6500 išvengtų mirčių dėl važiavimo dviračiu. Važiavimas dviračiu Nyderlanduose dažnai yra saugesnis nei kitose pasaulio šalyse, todėl kituose regionuose rizikos ir naudos santykis skirsis. Tyrimu buvo įrodyta, kad važiavimo dviračiu ar vaikščiojimo nauda viršija riziką santykiu 9:1 ir 96:1, lyginant su visiškai nesportuojančiųjų grupe.

## Taip pat skaitykite
* Pėsčiųjų ir dviračių takas
* Policijos dviratis
* Kopenhagenizacija

## Šaltiniai
Morių kalba

**Morių kalba** arba ***mosių kalba*** (*Mòoré, Mossi*) – Atlanto-Kongo šeimos, gurų pogrupio kalba, vartojama Vakarų Afrikoje gyvenančių mosių tautybės žmonių. Kalbančiųjų skaičius – apie 6,5 milijono žmonių. Plačiausiai vartojama Burkina Fase – paplitusi centrinėje šalies dalyje, yra viena iš valstybinių šalies kalbų, svarbiausia vietinė bendravimo kalba, vartojama kaip *[[lingua franca]]*. Taip pat morių kalba šnekama pačioje Togo šiaurėje, pietų Malyje, šiaurės vakarų Benine, šiaurės rytų Dramblio Kaulo Krante ir šiaurės Ganoje.

Morių kalba turi 5 priešakinės ir užpakalinės eilės balsių sistemą. Dažna balsių harmonija. Būdingi lūpiniai gomuriniai priebalsiai *g<sup>b</sup>* ir *k<sup>p</sup>*. Dažniausia skiemens struktūra CV, CVC, CCV (C – priebalsis, V – balsis). Kalba toninė. Daiktavardis turi iki 11 leksinių gramatinių klasių. Dažniausia sakinio struktūra – veiksnys–papildinys–tarinys (SOV).

Morių kalba labai gimininga dagbanių kalbai. Skiriamos bent 7 tarmės: saremdžių, taolendžių, jadrių, jandžių, janų, uagadugų, zaorių.

Morių kalba užrašoma lotyniškomis raidėmis (pritaikyta 1976–1979 m.). 2022 m. morių kalbai sukurtas gulsė raštas. Išleista gramatika, žodynas, Biblija (1983 m.). Transliuojamos radijo laidos, morių kalbos mokomasi pradinėje mokykloje.

## Šaltiniai
Kamera

**Kamera** – prietaisas, naudojamas vaizdams ir vaizdo įrašams fiksuoti ir saugoti skaitmeniniu būdu, naudojant elektroninį vaizdo jutiklį, arba cheminiu būdu, naudojant šviesai jautrią medžiagą, pvz., fotojuostą. Gali būti fiksuojami statiški (fotokameromis) ir judantys vaizdai (vaizdo kameros). Kameros, kaip pagrindinė fotografijos ir videografijos technologija, atliko svarbų vaidmenį vizualiųjų menų, žiniasklaidos, pramogų, stebėjimo ir mokslinių tyrimų raidoje. Kameros, galinčios fiksuoti nejudančius vaizdus, išrastos ir pradėtos naudoti dar pirmojoje XIX a. pusėje, o filmuoti galinčios kameros išradimas priskiriamas prancūzų išradėjui Liui Le Pransui 1888 m.

Dauguma kamerų fiksuoja regimojo spektro šviesą, o specializuotosios kameros gali fiksuoti kitas elektromagnetinio spektro dalis, pavyzdžiui, infraraudonuosius spindulius.

Spartus išmaniųjų telefonų kamerų technologijų vystymasis XXI a. ištrynė ribą tarp tam skirtų kamerų ir daugiafunkcinių prietaisų, darydamas didelę įtaką tam, kaip visuomenė kuria, dalijasi ir vartoja vaizdinį turinį.

## Kamerų tipai
* Fotoaparatas
* Video kamera
* Kino kamera
* Internetinė vaizdo kamera

## Šaltiniai
Belgijos administracinis suskirstymas

**Belgijos administracinis suskirstymas** – Belgijos suskirstymas į administracinius-teritorinius vienetus. Pagrindiniai vienetai yra 3 regionai ir 10 provincijų. Žemiau jų yra 43 Belgijos apygardos ir 581 savivaldybė (komuna). Didžioji dalis suskirstymo vadovaujasi kalbiniais regionais – olandų ir prancūzų, tačiau rytiniame pakraštyje yra vokiškai kalbanti bendruomenė, o sostinė Briuselis laikomas dvikalbiu, dėl to greta administracinių vienetų yra išskiriama Belgijos bendruomenės ir regionai. Bendra suskirstymo schema:

## Regionai ir provincijos

Belgijos konstitucija išskiria 3 regionus, kuriems priklauso 10 provincijų:

## Kalbinis suskirstymas

Kalbiniu požiūriu pagrindiniai teritoriniai vienetai yra Belgijos bendruomenės ir regionai. Flandrijoje vyrauja olandų kalba, Valonijoje – prancūzų, o vokiečių kalba paplitusi labiausiai į rytus nutolusiose vietovėse šalia sienos su Vokietija.

## Nuorodos
* Belgium: Administrative Division (Citypopulation.de)
* Provinces of Belgium (Statoids.com)
Kurovskojė

**Kurovskojė** () – miestas Rusijoje, Maskvos srityje, 90 km į pietryčius nuo Maskvos, 29 km į pietus nuo Orechovo-Zujevo, prie Nerskajos upės. Geležinkelių mazgas (linijos į Maskvą, Kazanę, Orechovą-Zujevą, Voskresenską). Maisto pramonė. Veikia politechnikumas, Maskvos psichinio-socialinio universiteto padalinys, stačiatikių vienuolynas.

## Istorija
Kurovsko gyvenvietė minima nuo XIV a., 1646 m. minimas Kurovskojės kaimas. XIX a. pab. pradėta plėtoti tekstilės pramonė, vėliau pradėti gaminti melanžiniai verpalai. Nuo 1931 m. – miesto tipo gyvenvietė, nuo 1952 m. – miestas.

## Šaltiniai
Kurošijo srovė

**Kurošijo srovė** (kitaip *Kurosijo, Kuro Šio srovė*,  'juodoji banga') – šiltoji paviršinė srovė Ramiojo vandenyno vakaruose, prie Japonijos rytinių krantų; Šiaurės Pasatinės srovės tęsinys. Teka į šiaurę nuo Filipinų salyno, per Rytų Kinijos jūrą. Prie Kiūšiū salos viena Kurošijo srovės šaka pasuka į Japonijos jūrą, o pagrindinė teka į šiaurę palei Japonijos salų rytinius krantus; ties 40° šiaurės platumos pasuka į rytus ir pereina į šiltąją Šiaurės Ramiojo vandenyno srovę.

Srovės plotis pietinėje dalyje siekia 170 km, pasiekia iki 700 m gylį. Vandens paviršiaus temperatūra nuo 12 iki 28 °C, greitis nuo 25 iki 50–80 cm/s. Debitas ties Japonijos krantais siekia 40–50 mln. m³/s, pietuose sumažėja iki 20–30 mln. m³/s.

Šiauriniame pakraštyje Kurošijo srovės vandenys susiduria ir maišosi su šaltais Kurilų srovės vandenimis; šios akvatorijos labai žuvingos. Palei Japonijos krantus Kurošijo srovė meandruoja, meandros kartais pereina į sūkurius. Kurošijo srovė švelnina Japonijos ir visos Ramiojo vandenyno šiaurės vakarinės dalies klimatą.

## Šaltiniai
Bangladešo sritys

**Bangladešo sritys** () – pagrindiniai Bangladešo administraciniai-teritoriniai vienetai. Iš viso yra 8 sritys, jos skirstomos į 64 rajonus.

## Istorija

1829 m. įkurtos pirmos 3 sritys (Čitagongo, Dakos, Radžšahio), 1960 m. 4-oji (Khulnos – iš dalies Dakos ir Radžšahio sričių), 1993 m. 5-oji (Barisalio – iš dalies Khulnos srities), 1996 m. 6-oji (Silheto – iš dalies Čitagongo srities), 2010 m. 7-oji (Rangpuro – iš dalies Radžšahio srities), 2015 m. 8-oji (Maimensingho – iš dalies Dakos srities).

## Sritys

## Nuorodos
* Bangladesh: Administrative Divisions (Citypopulation.de)
* Divisions of Bangladesh (Statoids.com)
Maimensingho sritis

**Maimensingho sritis** () – sritis šiaurės Bangladeše. Ribojasi su Rangpuro sritimi šiaurės vakaruose, Radžšahio sritimi vakaruose, Dakos sritimi pietuose ir Silhato sritimi rytuose. Administracinis centras – Maimensinghas.

Sritis įkurta 2015 m. rugsėjo 15 d. kaip 8-oji Bangladešo sritis. Ji sudaryta iš Dakos srities šiaurinės dalies.

## Suskirstymas

Maimensingo sritis padalinta į 4 rajonus (skliaustuose – administracinis centras):
* Džamalpuro rajonas (Džamalpuras)
* Maimensingho rajonas (Maimensinghas)
* Netrokonos rajonas (Netrokona)
* Šerpuro rajonas (Šerpuras)

## Šaltiniai
Ilorsuitas

**Ilorsuitas** ( – 'daug didelių namų'), anksčiau **Igdlorsuitas** (*Igdlorssuit*) – apleista gyvenvietė Vakarų Grenlandijoje, Avanatos savivaldybėje. Įsikūrusi Ilorsuito salos šiaurės rytinėje pakrantėje, prie Umanako fjordo žiočių, apie 80 km į šiaurės vakarus nuo Umanako. Įsiterpusi tarp stačių kalnų ir fjordo, ant nuožulnaus šlaito; nelygaus reljefo atskirta į dvi dalis: šiaurinėje stovi apie 10 namų, pietinėje – likusieji namai, visuomeniniai ir kiti pastatai. Aukšti kalnai pietuose užstoja saulę – nuo spalio 11 iki kovo 4 d. gyvenvietė negauna tiesioginės saulės šviesos. Yra prieplauka, sraigtasparnių nusileidimo aikštelė, ryšių bokštas, nedidelė elektrinė, kuro saugykla, sandėliai (2020 m.).

## Istorija
XIX a. pradžioje saloje, kiek į pietus nuo dabartinės gyvenvietės, trumpai veikė prekybos ir banginių medžioklės bazė. Jai 1804 m. užsidarius, sala žiemomis buvo negyvenama. XIX a. viduryje dalis grenlandų šeimų pradėjo saloje žiemoti. 1859 m. įsteigtas prekybos punktas, apie kurį pradėjo kurtis gyvenvietė. 1905 m. Ilorsuite gyveno 101 žmogus, 1915 m. – 116, iš jų vienas danas, 1931 m. – 165. 1931–1932 ir 1934–1935 m. Ilorsuite gyveno amerikiečių tapytojas, rašytojas ir visuomenės veikėjas Rokvelas Kentas. 1946 m. Ilorsuite gimė Grenlandijos politikas Larsas Emilis Johansenas.

2017 m. pradžioje Ilorsuite gyveno 67 žmonės. Veikė devynmetė mokykla (15 moksleivių), bažnyčia (pastatyta 1923 m.), bendruomenių namai, parduotuvė, medicinos punktas, dirbtuvės, kelios nedidelės žuvies apdorojimo ir ruonių odos apdirbimo įmonės. Gyventojai daugiausia vertėsi žvejyba, ruonių ir banginių medžiokle. Atvykdavo turistų. Po cunamio, kurį sukėlė 2017 m. birželio 17 d. Karato fjorde susidariusi nuošliauža, gyventojai iš Ilorsuito evakuoti, dauguma apgyvendinti Umanake. Sugrįžti į Ilorsuitą neleidžiama dėl galimo pakartotinų nuošliaužų pavojaus.

## Šaltiniai
Etiopijos regionai

**Etiopijos regionai** (arba ***Etiopijos valstijos***) – pagrindiniai Etiopijos administraciniai-teritoriniai vienetai. Iš viso yra 13 regionų ir 2 miestai (Adis Abeba ir Dire Dava), turintys regiono teises. Nemaža dalis regionų pavadinti juose vyraujančių tautų vardu.

## Istorija

XX a. Etiopija buvo suskirstyta į provincijas. 1992 m. atlikta administracinė-teritorinė reforma, kurios metu sudaryti nauji regionai (valstijos), įtvirtinti 1995 m. konstitucijoje. 2020 m. sudarytas naujas Sidamų regionas, 2021 m. – Pietvakarių Etiopijos regionas, 2023 m. – Pietų Etiopijos regionas.

## Regionai

## Nuorodos
* Ethiopia: Administrative Divisions (Citypopulation.de)
* States of Ethiopia (Statoids.com)
Džibučio regionai

**Džibučio regionai** – pagrindiniai Džibučio administraciniai-teritoriniai vienetai. Iš viso yra 6 regionai.

## Istorija

Įkurti XX a. 2-ojoje pusėje, 1977 m. tapę nepriklausomo Džibučio apygardomis. Tuo metu buvo 4 apygardos – Ali Sabicho, Dichilio, Džibučio, Tadžuros (nors 1967 m. buvo 3 apygardos). Apie 1981 m. įkurta Oboko apygarda, 2002 m. – Artos apygarda. 2002 m. apygardos pervadintos regionais.

## Regionai

## Nuorodos
* Djibouti: Administrative Divisions (Citypopulation.de)
* Regions of Djibouti (Statoids.com)
38-oji paralelė

**38-oji paralelė**, arba **38-oji lygiagretė** – lygiagretė, einanti 38° š. pl. Kerta Europą, Viduržemio jūrą, Aziją, Ramųjį vandenyną, Šiaurės Ameriką ir Atlanto vandenyną. 38-oji paralelė buvo panaudota sienai tarp Šiaurės ir Pietų Korėjos nustatyti.

Šioje platumoje vasaros saulėgrįžos metu Saulė matoma 14 valandų ir 48 minutes, o per žiemos saulėgrįžą – 9 valandas ir 32 minutes.

## Šaltiniai
Džibučio regionas

**Džibučio regionas** (, ) – regionas Džibučio rytinėje dalyje, kurio didžiąją dalį sudaro sostinė Džibučio miestas. Pietuose ir vakaruose ribojasi su Artos regionu, iš šiaurės ir rytų skalauja Tadžuros įlanka. Tai mažiausias pagal plotą ir didžiausias pagal gyventojų skaičių šalies regionas.

2002 m. iš dalies regiono sudarytas naujas Artos regionas, Džibučio regionui paliekant sostinę ir keletą gyvenviečių aplink ją.

## Šaltiniai
Asterizmas (astronomija)

**Asterizmas** – menamas raštas, kurį nakties danguje sudaro oficialių žvaigždynų žvaigždės. Žvaigždės gali būti iš vieno žvaigždyno arba iš kelių skirtingų. Asterizmas nėra mokslinis terminas, labiau susijęs su papročiais, tad vieningo žvaigždžių sąrašo nėra.

Kai kurie svarbesni dangaus asterizmai:
* Sietynas – septynios Tauro žvaigždyno žvaigždės;
* Oriono juosta – trys žvaigždės Oriono žvaigždyno centre;
* Vasaros trikampis, kurį sudaro trys žvaigždės: Vega, Denebas ir Altayras;
* Pavasario trikampis, kurį sudaro trys žvaigždės: Arktūras, Spika ir Denebola;
* Žiemos trikampis, kurį sudaro trys žvaigždės: Betelgeizė, Sirijus ir Prokionas.

## Šaltiniai
60-oji pietų paralelė

**60-oji pietų paralelė**, arba **60-oji pietų lygiagretė** – lygiagretė, einanti 60° p. pl. Nekerta sausumos. Artimiausia žemė – maždaug už 54 km į pietus esančios Karūnacijos salų uolos, priklausančios Pietų Orknio saloms, ir Tulės bei Kuko salos (priklauso Pietų Sandvičo salų grupei), kurios nutolusios nuo paralelės apie 57 km į šiaurę.

Lygiagretė žymi Pietų vandenyno šiaurinę ribą (nors kai kurios organizacijos ir šalys, ypač Australija, naudoja kitokius apibrėžimus) ir Antarkties sutarties ribas.

Šioje platumoje saulė per gruodžio saulėgrįžą matoma 18 valandų ir 52 minutes, o per birželio saulėgrįžą – 5 valandas ir 52 minutes. Saulės aukštis virš jūros lygio – 30 laipsnių bet kurio lygiadienio metu.

## Šaltiniai
Aleksameno grafitas

**Aleksameno grafitas** (taip pat žinomas kaip **Šventvagiškas grafitas**) – grafitis, nubraižytas ant Pedagogiumo – Domiciano valdymo laikais pastatyto statinio ant Palatino kalvos rytinio šlaito Romoje. Šiuo metu grafitas yra eksponuojamas Palatino muziejuje. Šis grafitas yra laikomas vienu pirmųjų nukryžiuotojo Jėzaus Kristaus atvaizdų.

Grafitas vaizduoja nukryžiuotą į žmogų panašią figūrą su asilo galva. Viršutiniame dešiniajame atvaizdo kampe yra simbolis, apibrėžtas kaip graikiška raidė epsilon arba tau kryžius. Kairėje grafito pusėje pavaizduotas jaunas vyras, kuris, tikėtina, vaizduoja Aleksameną, iškelia vieną ranką, taip, tikriausiai, garbindamas šią figūrą. Po kryžiumi yra užrašas graikų kalba: „Αλεξαμενος ςεβετε θεον“. Žodis „ςεβετε“ čia galbūt reiškia „σεβω“, kas graikiškai reiškia „aš garbinu“. Visą užrašą galima išversti taip: „Aleksamenas garbina [savo] Dievą“. Žodis „ςεβετε“ čia parašytas su klaidom. Manoma, kad piešiniu norėta pasityčioti iš krikščionio Aleksameno dėl jo tikėjimo šia religija.

Grafitas buvo aptiktas 1857 m., atliekant archeologinius tyrimus, kuriuos surengė Rusijos imperatorius Nikolajus I.

## Šaltiniai

## Literatūra
* Schiller, Gertrud. *Iconography of Christian Art, Vol. II*, 1972, Lund Humphries, London, ISBN 0-85331-324-5.
40-oji pietų paralelė

**40-oji pietų paralelė**, arba **40-oji pietų lygiagretė** – lygiagretė, einanti 40° p. pl. Kerta Atlanto, Indijos ir Ramųjį vandenynus, Okeaniją ir Pietų Ameriką. Paralelėje pučia stiprūs vakarų vėjai, vadinami riaumojančiais keturiasdešimtaisiais.

40-oji pietų paralelė taip pat yra riba, kurią kirtus danguje nebematoma Andromedos galaktika.

## Šaltiniai
Prūsgiriai

**Prūsgiriai** (, nuo 1932 m. *Preußenwalde*), **Širvai** (*Szirwey*) – buvęs kaimas Rytų Prūsijoje, Ragainės, nuo 1922 m. – Tilžės-Ragainės apskrityje, dabartinės Kaliningrado srities šiaurės rytinėje dalyje, 17 km į vakarus nuo Lazdynų ir 16 km į pietryčius nuo Ragainės.

## Istorija

Po Didžiojo maro ir bado, 1736 m., Prūsgiriuose gyveno 5 vokiečių kolonistų šeimos. 1785 m. Prūsgiriai buvo Leskaminio domenų valsčiaus karališkasis valstiečių kaimas su 5 ugniakurais (gyvenamaisiais pastatais), 1823 m. – 6 sodybų kaimas su 64 gyventojais, 1847 m. – 10 sodybų kaimas su 130 gyventojų. Tikintieji priklausė Būdviečių evangelikų liuteronų parapijai. 1818 m. po administracinių reformų kaimas priskirtas Ragainės apskričiai, 1874 m. pateko į apskrityje suformuotą Būdviečių valsčių. 1905 m. Prūsgiriuose buvo 12 sodybų, gyveno 76 žmonės, visi vokiečiai; kaimas valdė 173 ha žemės, veikė vėjo malūnas. Po Antrojo pasaulinio karo ar vėliau sovietmečiu kaimas išnyko.

## Gyventojai

## Šaltiniai
50-oji pietų paralelė

**50-oji pietų paralelė**, arba **50-oji pietų lygiagretė** – lygiagretė, einanti 50° p. pl. Kerta Atlanto, Indijos ir Ramųjį vandenynus bei Pietų Ameriką.

Šioje platumoje saulė per gruodžio saulėgrįžą matoma 16 valandų ir 23 minutes, o per birželio saulėgrįžą – 8 valandas ir 4 minutes.

## Šaltiniai
50-oji šiaurės paralelė

**50-oji šiaurės paralelė**, arba **50-oji šiaurės lygiagretė** – lygiagretė, einanti 50° š. pl. Kerta Europą, Aziją, Šiaurės Ameriką ir Ramųjį bei Atlanto vandenynus.

Šioje platumoje saulė per vasaros saulėgrįžą matoma 16 valandų ir 22 minutes, o per žiemos saulėgrįžą – 8 valandas ir 4 minutes.

Vidutinė jūros paviršiaus temperatūra 1982–2011 m. laikotarpyje šioje platumoje buvo 8,5°C.

## Šaltiniai
United Malampa FC

**United Malampa Football Club**, o trumpiau vadinamas **United Malampa** – Vanuatu futbolo klubas iš Port Vilos.

## Istorija
Rungtyniavo aukščiausioje šalies lygoje. 2024 m. sezone tapo Pirmojo diviziono (II pakopa) nugalėtojais ir pateko į stipriausią šalies divizioną.

## Laimėjimai
;  Port Vila Football League
:  **Čempionai (0):**

## Sezonai
; Pastarųjų metų sezonai

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Garsesni žaidėjai
; Žaidėjai atstovavę nacionalinei komandai
*  nežinoma
*  Laurentin Tavi, U-20 rinktinės narys

## Išnašos

## Nuorodos
* 
* [ SOCCERWAY]
* SOFASCORE
* [ FLASHSCORE]
* Transfermarkt
* Globalsportsarchive
John Herschel

**Džonas Frederikas Viljamas Heršelis** (; 1792 m. kovo 7 d. – 1871 m. gegužės 11 d.) – anglų fizikas ir astronomas. Aktyviai dirbo matematikos, chemijos ir eksperimentinės fotografijos bei botanikos srityse.

Suteikė pavadinimus 7 Saturno ir 4 Urano (šią planetą atrado jo tėvas Viljamas Heršelis) palydovams.

## Šaltiniai
Nicolas-Louis de Lacaille

**Nikola‑Lui de Lakailis** (; 1713 m. kovo 15 d. – 1762 m. kovo 21 d.) – prancūzų astronomas. Suteikė vardus 14 iš 88 žvaigždynų. 1750–1754 m. tyrinėjo dangų Kapo kolonijoje, šiandieninėje Pietų Afrikoje. Naudodamas refrakcinį teleskopą stebėjo daugiau negu 10 000 žvaigždžių.

## Šaltiniai
2024 m. Telekom S-League

**2024 m. Telekom S-League** arba **2024 m. S-League** arba **2024 m. Superlyga** – aukščiausioji Saliamono Salų futbolo lyga. Sezonas prasidėjo 2024 m. pavasarį ir baigėsi 2024 m. rudėnį. 

## 2024 m. Superlyga
Superlygoje rungtyniavo 12 komandų.
### Galutinė lentelė
*  Čempionais tapo Central Coast FC.

## Taip pat skaitykite
* Telekom S-League

## Išnašos

## Nuorodos
* Oficiali svetainė
* Solomon Islands - List of Champions (RSSSF)
* 2024 m. Superlyga (pagal Soccerway)
* Globalsportsarchive
Henry Norris Russell

**Henris Norisas Raselas** (; 1877 m. spalio 25 d. – 1957 m. vasario 18 d.) – JAV astrofizikas, vienas žvaigždžių evoliucijos teorijos pradininkų. Su Einaru Hercšprungu 1910 m. sukūrė HR diagramą.

## Šaltiniai
Ejnar Hertzsprung

**Einaras Hercšprungas** (; 1873 m. spalio 8 d. – 1967 m. spalio 21 d.) – danų astronomas. 1911 m. sukūrė HR diagramą, kurią 1913 m. nepriklausomai sukūrė Henris Norisas Raselas.

## Šaltiniai
Johann Elert Bode

**Johanas Elertas Bodė** (; 1747 m. sausio 19 d. – 1826 m. lapkričio 23 d.) – vokiečių astronomas, suformulavęs Ticijaus ir Bodės taisyklę. Bodė nustatė Urano orbitą ir pasiūlė planetai pavadinimą.

## Biografija
Gimė Hamburge. Jaunystėje sirgo sunkia akių liga ir visą gyvenimą turėjo problemų su akimis.

1789 m. išrinktas Švedijos karališkoji mokslų akademijos nariu.

Mirė 1826 m. lapkričio 23 d. būdamas 79 metų.

## Šaltiniai
Johann Bayer

**Johanas Bajeris** (; 1572 m. – 1652 m. kovo 7 d.) – vokiečių teisininkas ir žvaigždžių kartografas.

Turėjo keletą mėgiamų sričių, nesusijusiu su savo darbu, įskaitant archeologiją ir matematiką. Labiausiai žinomas dėl astronomijos darbų, ypač už objektų padėties nustatymą dangaus sferoje. Liko nevedęs ir mirė 1625 m.

Bajerio vardu pavadintas krateris Mėnulyje.

## Veikalai
* 

## Šaltiniai
The Astrophysical Journal

**The Astrophysical Journal** – recenzuojamas mokslinis astrofizikos ir astronomijos žurnalas. 1895 m. įsteigė amerikiečių astronomai George Ellery Hale ir James Edward Keeler. 2015 m. nutraukė popierinį spausdinamąjį leidimą ir tapo pilnai elektroniniu žurnalu.

## Vyriausieji redaktoriai
Žurnalo vyriausieji redaktoriai:
*George Hale (1895–1902)
*Edwin Brant Frost (1902–1932)
*Otto Struve (1932-1947)
*W.W. Morgan (1947-1952)
*Subrahmanyan Chandrasekhar (1952–1971)
*Helmut Abt|Helmut A. Abt (1971–1999)
*Robert Kennicutt (1999–2006)
*Ethan Vishniac (2006–dabar)

## Šaltiniai
AS Mira

**Association Sportive Mira**, o trumpiau vadinamas **AS Mira** – Taičio futbolo klubas.

## Istorija
Klubo ištakos siekia 1949 m. Futbolo ekipa rungtyniavo aukščiausioje šalies lygoje. Nuo 2024–2025 m. sezono rungtyniavo antroje pakopoje.

## Laimėjimai
;  Tahiti Ligue 1
:  **Čempionai (0):**

## Sezonai
; Pastarųjų metų sezonai

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Garsesni žaidėjai
; Žaidėjai atstovavę Taičio nacionalinei komandai
*  
*  
*  
*  

; užsieniečiai
* 

## Išnašos

## Nuorodos
* 
* SOCCERWAY
* FLASHSCORE
* [ Transfermarkt]
* Globalsportsarchive
2024 m. Fiji Premier League

**2024 m. [[Fiji Premier League]]** arba **2024 m. Premier League** arba **2024 m. Premjer lyga** – aukščiausioji Fidžio futbolo lyga. 

Dėl rėmimo sutarčių dar žinoma kaip **Digicel Premier League**.

## 2024 m. Premjer lyga
Sezonas prasidėjo 2024 m. pavasarį ir baigėsi 2024 m. rudenį. Lygoje rungtyniavo 10 komandų.
### Galutinė lentelė
*  Čempionais tapo Rewa klubo futbolininkai.

## Taip pat skaitykite
* Fiji Premier League

## Išnašos

## Nuorodos
* Oficiali svetainė
* Fiji - List of Champions (RSSSF)
* 2024 m. Premjerlyga (pagal Soccerway)
Kvakeriai

**Kvakeriai** ( < *quake* 'drebėti'), arba **Religinė bičiulių draugija** (), – spiritualistinė puritonų (protestantų) šaka, atsiradusi Anglijos pilietinio karo metu (XVII a. vidurys) Anglijoje ir Velse. Kvakeriai vadina save draugais pagal Jono Evangelijos 14,15. Draugija buvo įkurta 1652 m. anglų amatininko Džordžo Fokso (1624–1691).

Kvakeriai teigia, kad Dievas kiekviename tikinčiajame žmoguje tiesiogiai apsireiškia per Šventąją Dvasią, o jų teologinį pagrindą sudaro mokymas apie vadinamąją vidinę šviesą, kurią siela junta „drebanti“ (iš čia – draugijos pavadinimas).  

Pagal 2012 m. duomenys, pasaulyje yra apie 377&nbsp;000 kvakerių. Daugiausia kvakerių yra Šiaurės Amerikoje (ypač Jungtinėse Amerikos Valstijose), Afrikoje (Kenijoje), Europoje (Jungtinėje Karalystėje), taip pat Bolivijoje ir Gvatemaloje. 

Lietuvoje kvakerių atsirado XX a. pabaigoje: nuo 1990-ųjų pradžios grupelė būrėsi Kaune. Tačiau laikui bėgant dauguma narių emigravo, kiti tiesiog aktyviai nebepraktikuoja. Vėliau 2008 m., kita grupelė susibūrė Vilniuje. Nedidelė, nereguliariai besirenkanti bendruomenė laikosi pirminių bazinių kvakerystės nuostatų, moralinių principų ir socialinių idėjų. Per sueigas tylima ir laukiama vidinės Šviesos, pasidalinama asmeniniais rūpesčiais, problemomis, esant reikalui ieškant galimybių vienas kitam padėti. Doktrinos sferoje laikomasi įsitikinimų, artimų antitrinitarizmui, t. y. Dievo – kaip asmens vienumo (unitarizmo), Kristaus – kaip vidinės šviesos, tikėjimo, kad žmogus gali pasiekti išganymo, lydimas šios vidinės Šviesos. 

## Šaltiniai
Severinas Rževuskis (pulkininkas)

**Severinas Rževuskis** (, g. XVIII a., miręs XIX a.) - Lietuvos Didžiosios kunigaikštystės didikas, herbo "Krzywda" atstovas, LDK kariuomenės karininkas, pulkininkas, Kijevo vaivadijos deputatas Ketverių metų Seime (1790 m.).

S. Rževuskis buvo Lietuvos didžiojo vėliavininko Stanislovo Ferdinando ir Mykolo Kazimiero Radvilos dukters Kotrynos Karolinos sūnus bei Targovicos konfederato Severino Režuvskio sūnėnas.

1790 m. gavo pulkininko patentą ir tapo naujai įsteigto 8-ojo lietuvių pėstininkų (Radvilų) pulko faktiniu vadu (pulkininku), 1792 m,  mirus pulko viršininkui (šefui) kunigaikščiui Mykolui Gedeonui Jeronimui Radvilai - šio pulko šefu. 

Dalyvavo 1792 metų ATR ir Rusijos kare. 1792 metais buvo apdovanotas ''Virtuti Militari'' ordinu.

## Išnašos
Jamaikos administracinis suskirstymas

**Jamaikos administracinis suskirstymas** – Jamaikos suskirstymas į administracinius-teritorinius vienetus. Pagrindiniai vienetai yra 3 grafystės (, dar vadinamos apskritimis), suskirstytos į 14 apygardų (, dar vadinamos parapijomis).

## Šaltiniai

## Nuorodos
* Jamaica (Citypopulation.de)
* Parishes of Jamaica (Statoids.com)